PRITARTA

Panevėžio rajono savivaldybės tarybos

2020 m. gegužės 28 d. sprendimu Nr. T-

**PANEVĖŽIO R. PAŽAGIENIŲ MOKYKLOS-DARŽELIO
2019 METŲ VEIKLOS ATASKAITA**

**I SKYRIUS**

**BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Mokykla-darželis įsikūręs Pažagienių kaime, ties Panevėžio miesto riba. Šią įstaigą savo vaikams renkasi tėvai (globėjai, rūpintojai) iš aplinkinių gyvenviečių bei Panevėžio miesto. Pasirinkimą lemia ugdymo kokybė, personalizavimas, patogumas, tęstinumas, diegiamos švietimo naujovės. Didžioji dauguma šeimų (95 proc.) yra lietuvių tautybės, dauguma jų (80 proc.) pilnos, vidutines pajamas gaunančios, socialiai atsakingos, besidominčios ir aktyviai dalyvaujančios vaikų ugdymo veikloje. 1 proc. šeimų patiria socialinę riziką.

1.2. Vadybinės veiklos pasiekimai, įsimintini sėkmės atvejai.

 Sėkminga projektinė veikla, padedanti spręsti įvairius iššūkius ir suteikianti daugiau galimybių mokyklos bendruomenei (infrastruktūros gerinimas, sveikos gyvensenos stiprinimas, mokytojų kvalifikacijos tobulinimas užsienyje, tėvų (globėjų, rūpintojų) švietimas). Debesijos programų (Google Drive, Dropbox, Office 365 ir kt.) mokyklos veiklai tobulinti išbandymas ir pasirinkimas. Bendradarbiaujant su Nacionaline švietimo agentūra konsultacijos teikiamos naujai paskirtiems mokyklų vadovams.

 1.3. Darbuotojai:

|  |  |  |
| --- | --- | --- |
| Eil.Nr. |  | 2019 m. gruodžio 31 d. |
| 1. | Bendras darbuotojų skaičius | 35 |
| 2. | Pedagoginių darbuotojų skaičius: | 17 |
|  | vadovai | 2 |
|  | mokytojai (pagrindinės pareigos) | 10 |
|  | mokytojai (nepagrindinės pareigos) | 1 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 6 |
| 3. | Atestuotų pedagoginių darbuotojų skaičius: |  |
|  | turinčių eksperto kvalifikacinę kategoriją | 0 |
|  | turinčių mokytojo metodininko kvalifikacinę kategoriją | 7 |
|  | turinčių vyresniojo mokytojo kvalifikacinę kategoriją | 8 |
|  | turinčių mokytojo kvalifikacinę kategoriją | 2 |
| 4. | Neatestuotų pedagoginių darbuotojų skaičius | 1 |

 1.4. Metinio veiklos plano įgyvendinimas.

 Įgyvendinant mokyklos-darželio 2019 metų veiklos planą buvo siekiama tobulinti ugdymo proceso organizavimą ir kurti savitą, saugią bei palankią mokymosi aplinką.

Ugdymo turinys buvo siejamas su mokinių gyvenimo praktika, bent 10 dienų per metus kiekviena klasė mokymą(si) vykdė kitose erdvėse nei mokykloje. Pasinaudojus Kultūros paso paslaugomis, mokiniai dalyvavo 9 edukaciniuose-pažintiniuose renginiuose. 4 klasės mokinių NMPP skaitymo rezultatai padidėjo 3 proc. Siekiant ne tik gerų mokinių mokymo(si) rezultatų, bet ir turtingos, prasmingos, malonios gyvenimo mokykloje patirties, buvo vykdomi 4 socialinių įgūdžių stiprinimo projektai, 2 iš jų ilgalaikiai. Vykdytas Vaikų vasaros poilsio ir užimtumo programos projektas „Laimingos dienos“ ir sveikatos stiprinimo projektas „Auk sveikas ir laimingas IV“, kurių metu vyko praktiniai užsiėmimai „Sportuoju su tėveliais“, literatūrinė-edukacinė pamoka „Šaukšto Šmaukšto stalo akademija“, paskaita „Augalų gydomosios savybės“ ir kt. Užtikrinant mokinių psichologinį saugumą mokykloje-darželyje, su Specialiosios pedagogikos ir psichologijos centru pasirašyta sutartis dėl projekto „Saugios aplinkos mokykloje kūrimas II“, dirbo psichologas
(0,25 pareigybės). Projektas „Neformaliojo vaikų švietimo paslaugų plėtra“ mokiniams padovanojo 10 kūno kultūros ir fizinio aktyvumo ugdymo edukacinių užsiėmimų, kuriuos vedė sporto treneriai. 2 klasės mokiniams ir priešmokyklinio ugdymo grupės vaikams vyko plaukimo treniruotės „Žemynos“ progimnazijos baseine.

Visi mokiniai dalyvavo neformaliojo vaikų švietimo veiklose, vidutiniškai buvo pasirinkę du būrelius. Mokykloje buvo vykdomos 6 neformaliojo vaikų švietimo programos ir nepriklausomi švietimo teikėjai vedė anglų kalbos, robotikos būrelius. Puoselėjant tautiškumą ir bendruomeniškumą dalyvauta Lietuvos nacionalinio kultūros centro šalies konkurse „Visa mokykla šoka“, pelnyta
III vieta šalyje. Gerinant švietimo pagalbos mokiniams teikimą, dviejose pradinio ugdymo klasėse dirbo po mokytojų padėjėją, kurios per mokslo metus profesinę kvalifikaciją tobulino bent viename pedagoginio pobūdžio seminare. 2 klasės mokiniams buvo vedami Pedagoginės psichologinės tarnybos socialinio pedagogo praktiniai užsiėmimai.

 82 proc. mokytojų dalyvavo programos „Erasmus+“ projekte „Kiekvienas vaikas yra svarbus“, kurio metu mokytojai lankė 5–6 dienų trukmės kvalifikacijos tobulinimo kursus Portugalijoje ir Suomijoje, stiprindami darbo su specialiųjų ugdymosi poreikių mokiniais metodus ir nuostatas. Buvo įgyvendinamas kolegialus grįžtamasis ryšys, visi mokytojai reflektavo savo patirtį su pamokas stebėjusiais kolegomis.

1.5. Veiklos kokybės įsivertinimas.

Giluminiam mokyklos-darželio veiklos kokybės įsivertinimui pasirinkta mokyklos veiklos antra sritis – ugdymas(is) ir mokinių patirtys, tema – mokymosi patirtys, veiklos rodikliai: mokymasis (savivaldumas mokantis, mokymosi konstruktyvumas, mokymosi socialumas) (2.3.1.) ir ugdymas mokyklos gyvenimu (santykiai ir mokinių savijauta) (2.3.2.). Atliekant giluminį mokyklos-darželio veiklos kokybės vertinimą, buvo renkama informacija, naudojant dokumentų analizės, pamokų stebėjimo, klausimynų-anketų ir interviu metodikas.

Mokytojų apklausos rezultatai parodė, kad absoliučiai visų mokytojų pamokose kasdien mokiniai gali viešai išsakyti savo mintis ir pagrįsti nuomonę. Taip skatinama kiekvieno lyderystė, diegiama dialogo kultūra. Atlikus stebėtų pamokų protokolų analizę paaiškėjo, kad praktiškai visose pamokose mokytoja sprendžia, ką veiks vaikai. Tik 10 proc. pamokų fiksuota, kad užduotis pamokoje pasirinko patys mokiniai pagal savo interesus ir gebėjimus. Mokymosi konstruktyvumas mokykloje nustatytas gana aukštas. 80 proc. stebėtų pamokų protokoluose nurodoma, kad ugdymo procese matomas mokinių bendradarbiavimas, kad mokymo(si) turinys glaudžiai siejamas su asmenine mokinio patirtimi. Analizuojant savivaldumą mokantis išsiaiškinta, kad 64 proc. pamokų naudojamos įvairios vizualizacijos.

Mokinių apklausos rezultatai parodė, kad mokiniams suteikiama galimybė dirbti grupėmis: 100 proc. matematikos, 81 proc. lietuvių kalbos, 79 proc. pasaulio pažinimo pamokose. 50 proc mokinių teigia, kad pamokų uždaviniai jiems aiškūs, 26 proc. – kad ne visada supranta. Pamokoje įgytų žinių pakanka 67 proc. mokinių, o 24 proc. teigia, kad iš dalies. Mokymosi tempas pamokoje atitinka jų galimybes – taip teigia 55 proc. Klasės atmosfera mokymuisi labai svarbi 52 proc. mokinių, o iš dalies – 24 proc. Mokinių tarpusavio santykiai nuoširdūs ir draugiški pasirodė 40 proc., iš dalies – 50 proc., draugiški santykiai svarbūs 50 proc. 71 proc. mokinių mano, kad jų pasiekimai atitinka pastangas. 67 proc. mano, kad namų darbų užduodama ne per daug, o 36 proc. – per daug. Savo darbu pamokoje patenkinti 43 proc., o nepatenkinti – 14 proc. 74 proc. mokinių teigia, kad pakankamai sulaukia pagalbos pamokų metu.

Mokiniųtėvai (globėjai, rūpintojai) pageidauja, kad mokykloje būtų socialinis darbuotojas, kuris padėtų spręsti mokinių bendravimo problemas, patyčias. Tėvai (globėjai, rūpintojai) pareiškė pasitikėjimą savo klasių mokytojomis bei administracija. Akivaizdžiai geri mokytojų tarpusavio santykiai, kurie grindžiami pagarba, pasitikėjimu. Svarbu, kad įstaigoje vaikai gali išsakyti savo mintis ir mokomi išklausyti kitus, kartu analizuoti ir spręsti iškilusias problemas.

Susitarta dėl tokių rekomendacijų: diferencijuoti užduotis leidžiant mokiniams patiems pasirinkti užduoties atlikimo būdą, metodą; pamokos užduotys turėtų skirtis, ypač jei jos skirtos dirbti mažose grupelėse, tuo pačiu pritaikant pagal vaiko gebėjimus; dažniau ir veiksmingiau pamokų metu naudoti IKT, interaktyvias užduotis leisti mokiniams pasirinkti patiems; leisti mokiniui veikti, o ne tik klausytis, skatinti mokiniųaktyvumą; siūlyti gauta informacija pasidalyti su klase, rengti įvairius projektus, kuriuose dalyviai (pristatomosios medžiagos) būtų patys mokiniai.

**II SKYRIUS**

**MOKINIAI (VAIKAI)**

2.1. Mokinių skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2018-09-01 | 50 | 57 | 0 | 0 | 0 | 107 | 35 |
| 2019-09-01  | 52 | 54 | 0 | 0 | 0 | 106 | 35 |

 2.2. Mokinių lankomumas:

|  |  |  |
| --- | --- | --- |
| Mokslo metaiPraėjusieji ir ataskaitiniai metai | Vidutiniškai 1 mokinys per mokslo metus praleido iš viso pamokų | Vidutiniškai 1 mokinys per mokslo metus praleido pamokų dėl nepateisinamų priežasčių |
| Vidut. | 1–4 kl.  | 5–8 kl.  | 9–10 kl. | 11–12 kl.  | Vidut. | 1–4 kl.  | 5–8 kl.  | 9–10 kl. | 11–12 kl.  |
| 2017-2018 | 35,54 | 35,54 | 0 | 0 | 0 | 0,43 | 0,43 | 0 | 0 | 0 |
| 2018-2019 | 26,34 | 26,34 |  |  |  | 0,76 | 0,76 |  |  |  |

2.3. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 7 | 7 |
| Socialinės rizikos šeimos | 1 | 1 |

 2.4. Mokiniai, palikti kartoti ugdymo programos kursą:

|  |  |
| --- | --- |
| Skaičius | Proc. nuo mokinių skaičiaus |
| 0 | 0 |

 2.5. Mokiniai, gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 8 | 7 |

 2.6. Neformalusis vaikų švietimas:

|  |  |  |
| --- | --- | --- |
| Lankančiųjų mokinių skaičius | Mokykloje proc. nuo mokinių skaičiaus | Už mokyklos ribų proc. nuo mokinių skaičiaus |
| 54 (100 proc.) | 87 proc. | 70 proc. |

 2.7. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 54 | 11 | 10 | 1 | 40 | 3 | 40 |  |

 2.8. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 2 | 1 | 1 |
| Dalyvavusių mokinių skaičius | 108 | 54 |  |
| Proc. nuo bendro mokinių skaičiaus | 100 | 50 |  |

 2.9. Mokiniai, turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 35 | Didelių poreikių | Vidutinių poreikių | Nedidelių poreikių |
| 4 | 4 | 25 |

**III SKYRIUS**

**INFORMACIJA APIE MOKINIŲ VEIKLOS REZULTATUS**

 Mokiniai savo patirtį, žinias ir bendrąsias kompetencijas išmėgino tarptautiniame konkurse „Kengūra 2019“: 24 mokiniai – matematikos konkurse, 9 mokiniai – lietuvių kalbos ir 4 mokiniai – anglų kalbos konkurse. Mokiniai dalyvavo šalies ir rajono konkursuose. Šiaulių Sauliaus Sondeckio menų gimnazijos organizuotame šalies vaikų piešinių konkurse „Emociuko nuotykiai 2020“
III vieta. Pirmokai dalyvavo vaikų piešinių konkurse „Drakonas žibintų pasaulyje“, kurį organizavo Pakruojo dvaras. Nugalėtojas ir visa klasė laimėjo pakvietimą į festivalį „Didieji Kinijos žibintai. Visatos ženklai 2019“. Mergaičių ansamblis vaikų ir moksleivių konkurse „Dainų dainelė“ pelnė
III vietą. Trečios klasės mokinys skaitė pranešimą „Nuodingoji gyvatė – angis“ Panevėžio miesto ir rajono 1–4 klasių mokinių mokslinėje-praktinėje konferencijoje „Ieškau, tyrinėju, atrandu“. Antros klasės atstovai šalies gamtosauginėje 1–8 klasių mokinių konferencijoje „Pradėkime nuo savęs“ pristatė pranešimą „Vabalas raganosis“. Panevėžio rajono ir miesto pradinių klasių mokinių konkurse „Skaitymo dirbtuvės: piešiu tekstą“ dvi mokinės laimėjo III vietą. Mokiniai dalyvavo PPT organizuojamoje akcijoje-parodoje „Tu man rūpi“, skirtoje Pasaulinei psichikos dienai paminėti. Meninio skaitymo konkurse „Žodžiai tepasako mano meilės dydį“ Krekenavos lopšelyje-darželyje „Sigutė“ užimtos II ir III vietos. Rajono meninio skaitymo konkurse „Mano kraštas“ užimta I vieta. Dvi mokinės dalyvavo Radviliškyje Lietuvos ikimokyklinio ugdymo įstaigų patriotinio eilėraščio konkurse „Aš Lietuvą nešuosi širdyje“, užimta II vieta. Visa mokykla dalyvavo Lietuvos Respublikos švietimo, mokslo ir sporto ministerijos bei Lietuvos nacionalinio kultūros centro organizuotame tradicinius šokius puoselėjančiame Lietuvos mokyklų konkurse „Visa mokykla šoka“ ir  laimėjo
III vietą šalyje.

 Atnaujinamos įstaigos lauko erdvės: antrus metus buvo vykdoma mokyklos-darželio rekonstrukcija, bus įrengta erdvė bendriems renginiams.

**IV SKYRIUS**

**PEDAGOGŲ PASIEKIMAI**

 4.1. Pedagogų kvalifikacijos tobulinimo prioritetai: vaiko pažinimas ir jo individualių galių stiprinimas; aukštesniųjų mąstymo gebėjimų ugdymas.

 82 proc. mokytojų profesinę kvalifkaciją tobulino užsienyje kursuose apie įtraukųjį mokymą(si). 100 proc. mokytojų tobulino profesinę kompetenciją rajono ir miesto švietimo centro renginiuose.

 4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Ikimokyklinio ir priešmokyklinio ugdymo mokytojos metodininkės organizavo Lietuvos ikimokyklinio ir priešmokyklinio amžiaus vaikų kūrybinių darbų parodos „Žibinto švieselė“ ir „Aš myliu savo šeimą“, direktoriaus pavaduotoja ugdymui kartu su psichologe surengė seminarą ikimokyklinio ir priešmokyklinio ugdymo mokytojoms „Kaip tapti super pedagoge?“, pradinio ugdymo mokytojos metodininkės vykdė atvirą projektinę veiklą rajono pradinių klasių mokytojams „Apkabinkime Žemę“, 10 mokytojų dalyvavo tarptautiniuose mokymuose Portugalijoje ir Suomijoje, įgyvendinant „Erasmus+“ projektą „Kiekvienas vaikas yra svarbus“. Parengtas straipsnis ir viešinamas Švietimo naujienų internetiniame portale „Kai auga mokytojas, auga ir jo mokiniai“ apie tarptautinių kursų nauda mokytojo profesiniam tobulėjimui. Vadybine patirtimi, administruojant Nacionalinei švietimo agentūrai, pasidalyta su 16 naujai paskirtų ikimokyklinio ugdymo įstaigų vadovų.

**V SKYRIUS**

**FINANSAVIMAS**

Mokymo lėšos 148 400 Eur, iš jų ugdymo planui įgyvendinti skirta 118 348 Eur, vadovėliams, metodinei literatūrai ir mokymo priemonėms – 2 133 Eur, pedagogų kvalifikacijai – 200 Eur, mokinių pažintinei veiklai – 710 Eur, švietimo pagalbai teikti – 15 305 Eur ir ugdymo proceso organizavimui ir valdymui – 11 704 Eur.

Savivaldybės biudžeto lėšos darbo užmokesčiui su soc. draudimu sudarė 171 393,67 Eur; statyboms – 233 925,68 Eur; infrastruktūrai – 4 546,00 Eur; mašinoms ir įrenginiams –
7 760,00 Eur.

Surinkta 2 proc. GPM lėšų – 1 309,70 Eur. Mokyklos-darželio spec. lėšos tėvų (globėjų, rūpintojų) įnašų surinkta 19 350 Eur, išleista maitinimo ir ugdymo reikmėms.

Iš savivaldybės biudžeto Vaikų socializacijos programos, Vasaros vaikų užimtumo ir sveikatos programos projektams – 1 380 Eur.

Vykdomas pastato rekonstrukcijos vietos projektas „Viešosios infrastruktūros atnaujinimas ir plėtra Pažagienių kaime, Panevėžio rajone“, finansuojamas Europos Sąjungos ir savivaldybės lėšomis. Bendra vertė 285 744 Eur.

**VI SKYRIUS**

**PROBLEMOS IR JŲ SPRENDIMO BŪDAI**

 Etatinio mokytojų darbo apmokėjimo modelio diegimo pasekmės. Pagal ugdymo planą ir reikalingas valandas, vaikų ugdymosi poreikiams tenkinti buvo 4,72 pareigybės, tačiau lėšų pakako 4,52 dėl mokytojų didelio pedagoginio stažo ir aukštos kvalifikacinės kategorijos.

 Įdiegus etatinį mokytojų darbo apmokėjimo modelį, nebepatrauklūs tapo nedideli darbo krūviai specialistams. Todėl sunku surasti neformaliojo vaikų švietimo sporto ir šokių programos mokytojus – specialistus, kurių darbo krūvis yra po 0,08 pareigybės. Šiai problemai spręsti buvo tartasi su pradinio ugdymo mokytojais, kurie rengė ir įgyvendino mokymo lėšomis apmokamas neformaliojo vaikų švietimo programas pagal savo kompetenciją.

Patvirtinu, kad pateikta informacija yra tiksli ir teisinga.

Mokyklos direktorė Vilma Juozapavičiūtė-Kuprienė

PRITARTA

Mokyklos-darželio tarybos

2019 m. gruodžio 18 d. posėdžio protokolas Nr. T-4

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus